El cucu yel primero en nacer, y como yel más grande, pronto se fai más fuerte que los sos «hermanastros» a los que poco a poco, y bien al amanecerín cola rosada, o al escurecer, vei echándolos del ñeru, hasta quedar solo. Quédase de rei del ñeru pa ser alimentáu polos sos «padrastros». Los pitinos-cucu, son zampones de comida. Los nuevos «padres» nun dan a basto a acarretar de  too paquel páxaru de gorgüelu grandón y picu amariellu que llama latención y quengulle comida como por arte de maxa. Tol día ta cola bocona abierta, esfamiáu. Les ales son cortes y el culu ye más grande quel de los páxaros a los quocupal ñeru, asina acaba estrozando la cama. Una vez que se cría, nin los sos pas, nin el desagradecíu «fiastru» agradecen a los páxaros que lu criaron el so llabor. Esti páxaru-okupa, bien alimentáu, críase en pocos díes y echa a volar pel mundu, dexando a los padrastros  frayaos y ensin ganes dentamar de nuevo otra vida familiar.